ابوداؤد طیالسیؒ

امام ابوداؤد طیالسیؒؒ،  (پیدائش: 750ء— وفات: 819ء) عالم، محدث ، حافظ الحدیث تے فقیہ ہن۔

 حالات زندگی 
امام ابوداؤد طیالسیؒ دا ناں سلیمان بن  داؤد  ابن الجارُودؒ ہے ۔ امام ابوداؤدؒ فارسی الاصل ہن لیکن بعد ازاں بصرہ وچ سکونت دی نسبت توں البصری مشہور تھئے۔ طیالسیؒ دی نسبت ’’طیالسہ‘‘ توں ہے یعنی اوہ سبز چادر جینکوں علماء جبے دے طور تے لباس دے اتے زیب تن کریندے ہوندے ہن۔ اِیں ناں توں اُنہاں دے لباس وچ شامل سبز چادر یعنی طیالسہ دا بیان ملدا ہے۔السمعانی: الانساب،  جلد 9،  صفحہ  113۔حافظ الکبیر، صاحب المسند، ابوداؤد الفارسی کے القابات سے مشہور تھے۔شمس الدین الذہبی:  سیراعلام النبلاء،  جلد 9،  صفحہ  387۔ 
امام ابوداؤدؒؒ، حضرت زبیر بن العوام دی اولاد دے غلام ہن تے مولیٰ آل الزبیر بن العوام سݙویندے ہن۔ابن المغلابی نے بیان کیتا ہے کہ امام ابوداؤدؒ دی والدہ دا خاندان بنونصر بن معاویہ دا غلام ہئی۔خطیب بغدادی: تاریخ بغداد،  جلد 9،  صفحہ 24۔تہذیب الکمال:  جلد 11،  صفحہ  401۔

بصرہ وچ ہی تحصیل علم وچ مشغول رہے۔ بصرہ وچ ابن عون محدث  (متوفی 151ھ) توں حدیث دا علم حاصل کیتا۔ شمس الدین الذہبیؒ: العبر فی خبر من غبر،  جلد 1،  صفحہ  271۔جلال الدین سیوطیؒ:  طبقات الحفاظ،  صفحہ 69۔التذکرہ:  جلد 1،  صفحہ  352۔  محدث ہشام الدستوائیؒ (متوفی 152ھ) توں وی علم حدیث پڑھا۔جلال الدین سیوطی: طبقات الحفاظ،  صفحہ 84۔  157ھ  وچ عبدالرحمٰن بن عبداللہ المسعودی توں سماع حدیث کیتا۔ اُنہاں دے بارے آکھا ویندا ہے کہ انہاں کوں 40000 احادیث یاد ہن۔ الرسالہ المستطرفہ ،مؤلف: أبو عبد الله جعفر الكتانی، ناشر: دار البشائر الإسلامیہ

 شیوخ 
امام ابوداؤدؒ نے جنہاں شیوخ (اُساتذہ) توں علم حاصل کیتا، اوہ ایہ ہن:  ایمن بن نابل (تابعی)،  معروف بن خربوذ،   طلحہ ابن عمرو،  ہشام بن ابی عبداللہ،  شعبہ بن الحجاج،  سفیان ثوری،  بسطام بن مسلم،  ابوخلدہ خالد بن دینار،   قُرہ بن خالد،   سالح بن ابی الاخضر،  ابوعامر الخزاز،  حمادین،  داؤد بن ابی الفرات،  زَمعہ بن صالح،  جریر بن حازم،  فُلَیح بن سلیمان،  المسعودی،  حرب بن شداد،  ابن ابی ذئب،  عبدالرحمٰن بن ثابت ابن ثوبان،  اسرائیل،  ھمام بن یحییٰ،  محمد بن ابی حُمَید،  عبداللہ ابن مبارک،  امام ابن عینیہ،  ابن عون۔شمس الدین الذہبی:  سیراعلام النبلاء،  جلد 9،  صفحہ 380۔
 وفات 
204ھ وچ 68 یا 69 سال دی عمر وچ بصرہ وچ فوت تھئے۔ خلیفہ بن خیاط نے وفات ماہِ ربیع الاول 204ھ مطابق ستمبر 819ء لکھی ہے۔

حوالے